rejauldu/bengali-wikipedia huggingface dataset:
পেয়ারার সুবাস  ২০২৩ সালের একটি বাংলাদেশী নাট্য চলচ্চিত্র। এটি পরিচালনা করেছেন নুরুল আলম আতিক। প্রধান চরিত্রে আছেন জয়া আহসান, তারিক আনাম খান ও আহমেদ রুবেল। সিনেমার প্রযোজনা প্রতিষ্ঠান আলফা-আই স্টুডিওজের সাথে সহপ্রযোজক হিসেবে ছিলেন চরকি। প্রায় সাত বছরের জটিলতা কাটিয়ে ২০২৪ সালের ৯ ফেব্রুয়ারি বাংলাদেশের প্রেক্ষাগৃহে মুক্তি পায়।   অভিনয়শিল্পী    জয়া আহসান  তারিক আনাম খান  আহমেদ রুবেল  সুষমা সরকার  নূর ইমরান মিঠু  মাহমুদ আলম  মশিউল আলম  জয়িতা মহালনবিশ  আঁখি আফরোজ   পটভূমি  নূরুল আলম আতিক বলেন, “বাঙালির বৈবাহিক যৌনজীবনে পুরুষের আধিপত্য নিয়ে প্রশ্ন তোলার গল্প ‘পেয়ারার সুবাস’।"   নির্মাণ  ছবিটি প্রযোজনা করেছে আলফা আই। এ সিনেমায় সহপ্রযোজক হিসেবে রয়েছে চরকি। ছবিটির শুটিং হয়েছে সিরাজগঞ্জ ও পাবনায়।   মুক্তি  চলচ্চিত্রটি নানা জটিলতায় প্রায় ছয় বছর আটকে থাকার পর ২০২৩ সালের জানুয়ারিতে মুক্তি পায় ।  এটি ২০২৪ সালের ৯ ফেব্রুয়ারি বাংলাদেশের ২৭টি প্রেক্ষাগৃহে মুক্তি পায়।   পুরস্কার  মস্কো আন্তর্জাতিক চলচ্চিত্র উৎসবের ৪৫তম আসরে প্রতিযোগিতায় অংশ নেয় চলচ্চিত্রটি। ২০ এপ্রিল ২০২৩ এ শুরু হয় মস্কো উৎসব, শেষ হয় ২৭ এপ্রিল ২০২৩। আর ২৬ এপ্রিল উৎসবে পেয়ারার সুবাস-এর আন্তর্জাতিক প্রদর্শনী হয়। প্রিমিয়ারের পর পরিচালকের সংবাদ সম্মেলনে সিনেমাটির প্রশংসা করেন বিভিন্ন দেশের চলচ্চিত্র সাংবাদিক ও সমালোচকেরা।   তথ্যসূত্র    বহিঃসংযোগ        বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:যৌন শোষণ চলচ্চিত্র বিষয়শ্রেণী:যৌনতা সম্পর্কে চলচ্চিত্র
পাবলাখালী বন্যপ্রাণ অভয়ারণ্য বাংলাদেশের রাঙামাটি জেলায় অবস্থিত একটি বন্যপ্রাণ অভয়ারণ্য। এটি বাংলাদেশের সংরক্ষিত বনাঞ্চলের মধ্যে অন্যতম। সুন্দরবনের পরে এটি বাংলাদেশের দ্বিতীয় বৃহত্তম সংরক্ষিত বন। বাংলাদেশ বন অধিদপ্তরের সংরক্ষিত বন এলাকার তালিকা অনুযায়ী পাবলাখালী বন্যপ্রাণী অভয়ারণ্যের আয়তন ৪২ হাজার ৮৭ হেক্টর।Protected Areas of Bangladesh , বাংলাদেশ বন অধিদপ্তর। পাবলাখালী পার্বত্য চট্টগ্রামের উত্তর-পূর্ব প্রান্তে রাঙামাটি শহর থেকে ১১২ কিলোমিটার দূরে কাপ্তাই হ্রদের একেবারে উত্তর প্রান্তে কাসালং নদীর পাশে অবস্থিত। যেখানে হাতিসহ প্রায় কয়েক হাজার প্রজাতির বন্যপ্রাণী আর পাখির বসবাস। জলাভূমি হিসেবেও জায়গাটি গুরুত্বপূর্ণ। পাবলাখালী গেইম অভয়ারণ্য হিসেবে প্রতিষ্ঠিত হয় ১৯৬২ সালের জুন মাসে।কালের কন্ঠের প্রতিবেদন। ১৯৮৩ সালে ঘোষিত হয় বন্যপ্রাণী অভয়ারণ্য হিসেবে।   ইতিহাস  এই বন সম্পর্কে প্রথম তথ্য পাওয়া যায় ১৯৫৪ সালের এক জরিপে। সেসময় ২,৫৪০ বর্গকিলোমিটার আয়তনের কাসালং সংরক্ষিত বনাঞ্চলের একটি অংশ ছিল পাবলাখালী এবং এর বিস্তৃতি ছিল প্রায় ৪৫০ বর্গকিলোমিটার। পরবর্তীতে কাপ্তাই বাঁধ নির্মাণের ফলে এই বনের অনেক এলাকা হ্রদের পানিতে নিমজ্জিত হয়ে পড়ে এবং বনের আয়তন কিছুটা সংকুচিত হয়। ১৯৬২ সালের জুন মাসে বন্যপ্রাণী আর প্রাকৃতিক সম্পদ সংরক্ষণের জন্য এটিকে বন্যপ্রাণী সংরক্ষণ কেন্দ্র বা গেইম রিজার্ভ হিসেবে প্রতিষ্ঠা করা হয়। স্বাধীনতার পরবর্তী সময়ে ১৯৮৩ সালের ২০শে সেপ্টেম্বর এটিকে গেজেট নোটিফিকেশনের মাধ্যমে বন্যপ্রাণী অভয়ারণ্য হিসেবে ঘোষণা করা হয়। বর্তমানে রাঙামাটি জেলার কাসালং রেঞ্জের দক্ষিণ-পূর্বে খাগড়াছড়ি জেলার সীমানা পর্যন্ত এই অভয়ারণ্যটি বিস্তৃত।দৈনিক ইত্তেফাকে প্রকাশিত রিপোর্ট   তথ্যসূত্র    বহিঃসংযোগ   বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা  বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:বাংলাদেশের বন্যপ্রাণী অভয়ারণ্য বিষয়শ্রেণী:রাঙ্গামাটি জেলা বিষয়শ্রেণী:বাংলাদেশের জাতীয় উদ্যান
বাইটাইগারস.কম একটি ব্যঙ্গাত্মক ওয়েবসাইট, যা অনলাইনে বাঘ বিক্রি এবং বিশ্বব্যাপী তাদের পাঠানোর দাবি করত। পিপল ফর দ্যা এথিকাল ট্রিটমেন্ট অফ এনিমেলস(পেটা) -র অভিযোগের পরে ওয়েবসাইটটির মালিক এটি ভুয়া সাইট বলে স্বীকার করেছেন।   ইতিহাস  বাইটাইগারস.কম সাইটের নকশা করেন অ্যালডো ট্রিপিসিয়ানো নামের একজন ইতালীয় ওয়েবমাস্টার এবং সার্চ ইঞ্জিন অপটিমাইজেশন (এসইও) বিশেষজ্ঞ। ২০০৬ সালের ৫ মার্চে ত্রিপিসিয়ানো বাইটাইগারস.কম সাইটের প্রথম সংস্করণটি একটি ব্যক্তিগত ওয়েব সার্ভারে প্রকাশ করেন। ট্রিপিসিয়ানোর প্রচারের ফলে  সাইটটির জনপ্রিয়তা বৃদ্ধি পায় ও একইসাথে প্রাণী অধিকারকর্মীদের দ্বারাও সমালোচিত হয়। ২০০৮ সালের সেপ্টেম্বরে পেটা ভারত সরকার  ও ইতালিয়ান গার্ডিয়া ডি ফিনানজা-র কাছে এ বিষয়ে আবেদন করে।  তদন্তের পরে ত্রিপিসিয়ানো প্রকাশ্যে স্বীকার করেন যে, সাইটটি আসলে ভুয়া। ২০১১ সালে ওহায়োতে একটি ব্যক্তিগত চিড়িখানা থেকে উল্লেখযোগ্য সংখ্যক হিংস্র বন্যপ্রাণীকে লোকালয়ে ছেড়ে দেবার ঘটনার পর, সাইটটি  গণমাধ্যমে আরো বেশি মনোযোগ পায়।  বর্তমানে ওয়েবসাইটটি একটি ফাঁকা পৃষ্ঠা দেখায়।   ওয়েবসাইট  বাইটাইগারস.কম কিছু কমবয়সী বাঘের ছবিসংবলিত একটি এক পৃষ্ঠার ওয়েবসাইট, যা দেখে মনে হয় বিক্রির জন্য বাঘগুলোকে আসলেই বিজ্ঞাপন হিসেবে দেখানো হচ্ছে।  সাইটটি দাবি করেছিল, বাঘ শক্তিশালী এবং বিপজ্জনক শিকারি হওয়া সত্ত্বেও এদের প্রশিক্ষণ দিয়ে বিড়ালের মতো মায়াবী, অনুগত এবং সম্পূর্ণ নিরীহ পোষা প্রাণী হিসাবে তৈরি করা সম্ভব।  ওয়েবসাইটটি এও দাবি করেছিল, প্রতিষ্ঠানটি ১৯৮৪ সাল থেকে বিশ্বজুড়ে বাঘ পোষা বাঘ সরবরাহ করছে। ১৩,৪০০ ডলারের একটি "টাইগার প্যাকেজ" এ পাঁচ মাস বয়সী বাঘিনী, একটি আইভরি কলার, বাঘের খেলনা এবং একটি প্রশিক্ষণ গাইড দেয়ার কথাও বলা হয়েছে।   এই সাইটটি রেডিও নেটওয়ার্ক হার্ট দ্বারা সর্বকালের সেরা ভুয়া ওয়েবসাইট  হিসাবে নির্বাচিত হয়েছিল ।   তথ্যসূত্র  বিষয়শ্রেণী:ইন্টারনেট মিম বিষয়শ্রেণী:প্রাণী নিষ্ঠুরতা সম্পর্কিত কল্পকাহিনী বিষয়শ্রেণী:শহুরে কিংবদন্তি বিষয়শ্রেণী:কাল্পনিক কোম্পানি বিষয়শ্রেণী:ব্যঙ্গাত্মক ওয়েবসাইট বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:জনপ্রিয় সংস্কৃতিতে বাঘ বিষয়শ্রেণী:ইতালীয় বিনোদনমূলক ওয়েবসাইট
গ্ল্যাডিস স্টেইনস (জন্ম আনুমানিক ১৯৫১) হলেন অস্ট্রেলিয়ান ধর্মপ্রচারক গ্রাহাম স্টেইনের বিধবা স্ত্রী। ভারতের ওড়িশায় ১৯৯৯ সালের ২২শে জানুয়ারি গ্রাহাম স্টেইনসকে তাঁদের দুই ছেলে ফিলিপ (বয়স ১০) এবং টিমোথি (বয়স ৭) সহ জীবন্ত পুড়িয়ে মারা হয়েছিল। বজরং দলের কর্মী দারা সিংয়ের নেতৃত্বে একটি বিরাট জনতা দল তাঁদের পুড়িয়ে মেরেছিল। হিংসা পরবর্তী জীবন খুনিদের সাজা ঘোষণার পরপরই, স্টেইনস একটি বিবৃতি জারি করে বলেন যে তিনি খুনিদের ক্ষমা করেছেন এবং তাদের প্রতি তাঁর কোন তিক্ততা নেই।"I have forgiven them": Gladys Staines তিনি একজন প্রশিক্ষিত নার্স ছিলেন। মাতৃভূমি অস্ট্রেলিয়ায় ফিরে যাওয়ার পরিবর্তে, স্টেইনস "ভারতে থাকার সিদ্ধান্ত নিয়েছিলেন, এখানে তিনি এবং তাঁর স্বামী বিগত ১৫ বছর ধরে কুষ্ঠরোগীদের সেবা করে গেছেন"। তিনি একমাত্র জীবিত সন্তান কন্যা এস্টারকে নিজের সঙ্গে রেখে দিয়েছিলেন এবং বলেছিলেন: "আমি সেই লোকদের ছেড়ে চলে যেতে পারি না যারা আমাদের ভালোবাসে এবং বিশ্বাস করে। আমি ভারতের জনগণ এবং তাদের সহনশীলতার প্রতি উচ্চ শ্রদ্ধাশীল।" ওড়িশার ময়ূরভঞ্জ কুষ্ঠ হোমের একজন মহিলা পদ্মা, বলেছেন, গ্রাহাম স্টেইনস তাদের কাছে বাবার মতো ছিলেন এবং গ্ল্যাডিস (যাকে তিনি 'দিদি' বলে ডাকেন) বাড়ির সকলের কাছে মায়ের মতো। পুরস্কার ২০০৪ সালে, ক্রিশ্চিয়ানিটি টুডে এই মহিলাকে "মাদার তেরেসার পরে ভারতের সবচেয়ে পরিচিত খ্রিস্টান" হিসাবে বর্ণনা করেছিল। ২০০৫ সালে, তিনি ভারত সরকারের কাছ থেকে চতুর্থ সর্বোচ্চ বেসামরিক পুরস্কারে পদ্মশ্রীতে ভূষিত হন।  হাসপাতাল প্রতিষ্ঠা স্টেইনস যে বাড়িতে কুষ্ঠরোগীদের সেবা করতেন তিনি সেটিকে একটি সম্পূর্ণ হাসপাতালে রূপান্তরিত করেন। ২০০৪ সালে, গ্রাহামের মৃত্যুর পাঁচ বছর পর, শহরের উপকণ্ঠে ১৫ শয্যা বিশিষ্ট গ্রাহাম স্টেইনস মেমোরিয়াল হাসপাতালের উদ্বোধন করা হয়। ২০১৫ সালের নভেম্বরে, স্টেইনসকে সামাজিক ন্যায়বিচারের জন্য মাদার তেরেসা মেমোরিয়াল পুরস্কারে ভূষিত করা হয়েছিল। পুরস্কার পাওয়ার পর, তিনি বলেছিলেন "আমার স্বামীর মৃত্যুর পরেও কুষ্ঠরোগীদের যত্ন নেওয়ার কাজটি করতে আমাকে সক্ষম করার জন্য আমি ঈশ্বরকে তাঁর সাহায্যের জন্য ধন্যবাদ জানাই।"   তথ্যসূত্র    বহিঃসংযোগ    " কালাম গ্ল্যাডিস স্টেইনের সাথে দেখা করেন ", ১৫ই মে ২০০৩  " কোন মন্তব্য নেই, গ্ল্যাডিস স্টেইনস বলেছেন ", ১৫ই সেপ্টেম্বর ২০০৩  " গ্লাডিস স্টেইনস চিরতরে ভারত ছেড়ে যেতে পারেন " - টাইমস অফ ইন্ডিয়া নিবন্ধ, ১৪ই জুলাই ২০০৪  " গ্লাডিস স্টেইনস বিড টু ইন্ডিয়া " - টাইমস অফ ইন্ডিয়া নিবন্ধ, ১৫ই জুলাই ২০০৪  " প্রত্যাবর্তনের প্রতিশ্রুতি দিয়ে ভারত ছাড়লেন গ্ল্যাডিস স্টেইনস "  বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:জীবিত ব্যক্তি বিষয়শ্রেণী:১৯৫০-এর দশকে জন্ম
অয়ন মুখার্জি (জন্ম ১৫ই আগস্ট ১৯৮৩) চলচ্চিত্রের বিশিষ্ট মুখার্জি-সমর্থ পরিবার থেকে একজন ভারতীয় চলচ্চিত্র পরিচালক। মুখার্জি ২৬ বছর বয়সে আধুনিক যুগের কৌতুক চলচ্চিত্র  ওয়েক আপ সিড  (২০০৯) পরিচালনার মাধ্যমে চলচ্চিত্র জগতে আত্মপ্রকাশ করেছিলেন, এটির প্রযোজনা করেছিলেন করণ জোহর। চলচ্চিত্রটি মুক্তি পাওয়ার পর এটি শক্তিশালী পর্যালোচনার মুখোমুখি হয়েছিল। ২০১৩ সালে তাঁর পরের মুক্তিপ্রাপ্ত রোমান্টিক কৌতুক চলচ্চিত্র,  ইয়ে জওয়ানি হ্যায় দিওয়ানি সেই বছরের  অন্যতম একটি সর্বাধিক-উপার্জনকারী হিন্দি চলচ্চিত্রের ছিল। তাঁকে রণবীর কাপুরের সবচেয়ে কাছের বন্ধু বলা হয় এবং তিনি একটি সাক্ষাৎকারে বলেওছিলেন যে কাপুর তাঁর কাছে "আবেশের মত কিছু" একটা হয়ে গেছেন।   প্রাথমিক জীবন এবং পটভূমি   মুখার্জি, পশ্চিমবঙ্গের কলকাতায় একটি বাঙালি পরিবারে জন্মগ্রহণ করেছিলেন। তিনি বাঙালি চলচ্চিত্র অভিনেতা দেব মুখোপাধ্যায়ের পুত্র। তাঁর দাদু, শশধর মুখার্জি একজন চলচ্চিত্র প্রযোজক যিনি  ফিল্মিস্তান স্টুডিওর অন্যতম প্রতিষ্ঠাতা এবং অংশীদার ছিলেন। পরে, শশধর মুখোপাধ্যায় মুম্বই তে ফিল্মালয় স্টুডিও স্থাপন করেছিলেন, এবং  দিল দেকে দেখো  (১৯৫৯),  লাভ ইন সিমলা (১৯৬০), এক মুসাফির এক হাসিনা(১৯৬২) এবং লীডার (১৯৬৪) চলচ্চিত্র প্রযোজনা করেছিলেন। স্টুডিওটি এখনও তাঁর বর্ধিত পরিবার পরিচালনা করে। তিনি জয় মুখার্জির ভাগ্নে, কাজল, তানিশা মুখার্জি এবং রানী মুখার্জীর সম্পর্কিত ভাই এবং বৃহত্তর মুখার্জি-সমর্থ পরিবারের একটি অংশ।  মুখার্জি জমনাভাই নরসী স্কুল থেকে পড়াশোনা করেছেন। পরে তিনি রাজীব গান্ধী ইনস্টিটিউট অফ টেকনোলজিতে ভর্তি হন তবে স্বদেশে সহকারী পরিচালক হওয়ার জন্য প্রথম বছরেই কলেজ ছেড়ে দেন।   কর্ম জীবন  মুখার্জি ২০০৪ সালে মুক্তিপ্রাপ্ত ছবিতে স্বদেশ ছবিতে তাঁর ভগিনীপতি আশুতোষ গোয়ারিকারের সহকারী হিসাবে তাঁর কর্ম জীবন শুরু করেছিলেন, এবং পরে জোহরের  কভি আলবিদা না কেহনা তে কাজ করেন। চলচ্চিত্র নির্মাণ থেকে স্বল্প বিরতি নেওয়ার পরে, মুখার্জি  ওয়েক আপ সিড  এর চিত্রনাট্য লিখে জোহরকে দেখান। জোহর সিদ্ধান্ত নিয়েছিলেন এটি থেকে একটি চলচ্চিত্র হওয়া উচিত  ছবিতে কঙ্কনা সেন শর্মা এবং রণবীর কাপুর প্রধান চরিত্রে অভিনয় করেছিলেন। ছবিটি বাণিজ্যিক সাফল্য এবং ইতিবাচক সমালোচনা পায়।  মুখার্জির পরবর্তী ছবি করণ জোহরের ধর্ম প্রোডাকশনের পতাকার নিচে ইয়ে জওয়ানি হ্যায় দিওয়ানি। এর মুখ্য ভূমিকায় ছিলেন দীপিকা পাড়ুকোন এবং রণবীর কাপুর। এটি ব্যাপক বাণিজ্যিক সাফল্য লাভ করে। ছবিটি বক্স অফিসে মাত্র ৭ দিনের মধ্যে ১  বিলিয়ন টাকা আয় করে। এটি সর্বকালের চতুর্থ সর্বোচ্চ আয়ের ভারতীয় সিনেমা ছিল।  বর্তমানে, মুখার্জি তাঁর পরবর্তী ছবি নিয়ে কাজ করছেন, এটি ব্রহ্মাস্ত্র শীর্ষক একটি সুপারহিরো ট্রিলজি, অমিতাভ বচ্চন, রণবীর কাপুর, আলিয়া ভাট, মৌনী রায়, এবং আক্কিনেনি নাগার্জুনা এতে অভিনয় করেছেন।  যদিও মুখার্জি একটি বাঙালি পরিবারের সন্তান, তিনি বলেছিলেন যে তিনি কখনও বাংলা চলচ্চিত্র নির্মাণ করবেন না কারণ এটি অনেক মানুষের কাছে পৌঁছায় না।   টীকা    বহিঃসংযোগ      Waking up Ayan  "Somewhere in Wake up Sid, are bits and pieces of my life" – Ayan Mukerji  বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:ভারতীয় হিন্দু বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:শ্রেষ্ঠ পরিচালক বিভাগে জি সিনে পুরস্কার বিজয়ী
১ম ফার ইস্টার্ন গেমস ম্যানিলা, ফিলিপাইন দ্বীপপুঞ্জ ফেব্রুয়ারি ১৯১৩ সালে অনুষ্ঠিত হয়।   মাঠ   কার্নিভ্যাল গ্রাউন্ড, ম্যানিলা   অংশগ্রহণকারী      চীন  Sport and Physical Education under Fascistization in Japan Ejmas.com   ক্রীড়াসমূহ    20px অ্যাথলেটিক্স  20px বেসবল  20px বাস্কেটবল  20px ফুটবলFirst Far Eastern Games 1913 (Manila) Rsssf.com  20px সাঁতার  20px টেনিস  20px ভলিবল   পদক History of the Far Eastern Athletic Association  La84foundation.org   # দেশ    মোট ১ ৭??? ২ ১??? ৩  চীন০১+??   তথ্যসূত্র    বহিঃসংযোগ   Fpok.upi.edu  বিষয়শ্রেণী:ফার ইস্টার্ন গেমস
বাংলাদেশ টেলিভিশন বিতর্ক প্রতিযোগিতা প্রতি বছর বাংলাদেশ টেলিভিশনে আয়োজিত একটি বিতর্ক প্রতিযোগিতা।  ইতিহাস ১৯৭৬ সাল থেকে এটি বাংলাদেশ টেলিভিশনে আয়োজিত হচ্ছে। ১৯৭৬ সালে বাংলাদেশ টেলিভিশন “জাতীয় বিতর্ক প্রতিযোগিতা” নামে এটি শুরু করে।  বিতর্কের শ্রেণী বর্তমানে এই বিতর্ক প্রতিযোগিতা পাঁচ শ্রেণীতে আয়োজিত হয়:  বাংলাদেশ টেলিভিশন স্কুল বিতর্ক প্রতিযােগিতা মাধ্যমিক পর্যায়ের ছাত্রছাত্রীদের অংশগ্রহণে এ বিতর্ক প্রতিযােগিতা আয়ােজন করা হয়   বাংলাদেশ টেলিভিশন কলেজ বিতর্ক প্রতিযােগিতা উচ্চ মাধ্যমিক পর্যায়ের ছাত্র-ছাত্রীদের অংশগ্রহণে এ বিতর্ক প্রতিযােগিতা আয়ােজন করা হয়   বাংলাদেশ টেলিভিশন জাতীয় বিতর্ক প্রতিযােগিতা সরকারি বিশ্ববিদ্যালয়ের স্নাতক ও স্নাতকোত্তর পর্যায়ের ছাত্রছাত্রীদের অংশগ্রহণে এ বিতর্ক প্রতিযােগিতা আয়ােজন করা হয়   বাংলাদেশ টেলিভিশন ইংলিশ পার্লামেন্টারি ডিবেট কম্পিটিশন (বাংলাদেশ টেলিভিশন ইংরেজি সংসদ বিতর্ক প্রতিযোগিতা) বাংলাদেশে প্রতিষ্ঠিত/ঐতিহ্যবাহী বিদ্যালয়য়ের ইংরেজি মাধ্যমের শাখা ও ইংরেজি মাধ্যম বিদ্যালয়ের A/O লেভেল পর্যায়ের ছাত্রছাত্রীদের অংশগ্রহণে ইংরেজি ভাষায় এ বিতর্ক প্রতিযােগিতা আয়ােজন করা হয়   অন্যান্য বিতর্ক প্রতিযােগিতা বাংলাদেশ টেলিভিশনে গৃহীত বিভিন্ন প্রকল্পের অর্থায়নে বিভিন্ন  পর্যায়ের ছাত্রছাত্রীদের অংশগ্রহণে বিশেষ ইস্যুভিত্তিক বিতর্ক প্রতিযােগিতা আয়ােজন করা হয়  তথ্যসূত্র  বিষয়শ্রেণী:বাংলাদেশ টেলিভিশনের অনুষ্ঠান বিষয়শ্রেণী:বাংলাদেশ টেলিভিশনের মৌলিক অনুষ্ঠান বিষয়শ্রেণী:বিতর্ক প্রতিযোগিতা
থাম্ব|ডান| 300px |ঊহান বন্দরের উদ্দেশে একটি কন্টেইনার জাহাজ ইয়াং চি কিয়াং নদীতে উহান বন্দর চীনদেশের হুপেই প্রদেশ এর একটি নদী বন্দর।এই বন্দর চিনের প্রধান বন্দর গুলির মধ্যে একটি।এটি চিনের অভ্যান্তর ভাগে অবস্থিত।বন্দরটি সমুদ্র উপকূল থেকে অনেকটা ভীতরে ইয়াং চি কিয়াং নদীতে গড়ে উঠেছে।বন্দরটিতে ১০,০০০ ডিডব্লুটি জাহাজ নোঙর করতে পাড়ে। উহান শহরে এই বন্দরটি অবস্থিত ।বন্দরটি ২০১৩ সালে ৪২.২ মিলিয়ন টন কার্গো পরিবহন করেছে এবং ৫ লক্ষ এর বেশি কন্টেইনার পরিবহন করেছে।   তদথ্যসূত্র   বিষয়শ্রেণী:চীনের নদীবন্দর বিষয়শ্রেণী:চীনের বন্দর
সূরা আল জাসিয়াহ (আরবি ভাষায়: الجاثية) মুসলমানদের ধর্মীয় গ্রন্থ কুরআনের ৪৫তম সূরা, এর আয়াত অর্থাৎ বাক্য সংখ্যা ৩৭ এবং এর রূকু তথা অনুচ্ছেদ সংখ্যা ৪। সূরা আল জাসিয়াহ মক্কায় অবতীর্ণ হয়েছে।   অনুবাদ  হা মিম ।          পারাক্রান্ত , প্রজ্ঞাময় আল্লাহর পক্ষ থেকে অবতীর্ণ এ কিতাব ।           নিশ্চয়ই নভোমণ্ডল ও ভু মন্ডলে মুমিনদের জন্য নির্দেশনাবালি  রয়েছে ।          আর তোমাদের সৃষ্টিতে ও চারদিকে ছড়িয়ে থাকা জীব জন্তুর সৃজনের মধ্যেও নির্দেশনাবালি রয়েছে বিশ্ববাসীর জন্য ।          দিবারাত্রির পরিবর্তনে আল্লাহতালাহ আকাশ থেকে রিজিক বর্ষণ করেন  অতপর পৃথিবীকে তার মৃত্যুর পর পুনরুজ্জীবিত করেন , তাতে এবং বায়ুর পরিবর্তনে বুদ্ধিমানদের জন্য নির্দেশনাবালি রয়েছে ।          এগুলো আল্লাহর আয়াত যা আমি আপনার কাছে আবৃত করি যথারুপে ।অতপর আল্লাহ ও তার আয়াতের পর  তাড়া কোন কথায় বিশ্বাস স্থাপনা করবে ?          প্রত্যেক মিথ্যাবাদী পাপাচারীর দুর্ভোগ ।         সে আল্লাহর আয়াতসমুহ শুনে অতপর অহংকারী হয়ে জেদ ধরে যেন সে আয়াত শুনেনি । অতঃপর তাকে যন্ত্রণাদায়ক শাস্তির সুসংবাদ দিন ।          যখন সে আমার কোন আয়াত অবগত হয় তখন তাকে ঠাট্টা রুপে গ্রহণ করে । এদের জন্যই রয়েছে লাঞ্চনাদায়ক শাস্তি  ।          তাদের জন্য রয়েছে জাহান্নাম , তারা যা উপার্জন করেছে তা তাদের কোন কাজে আসবে না । তারা আল্লহর পরিবর্তে যাদেরকে বন্ধু হিসাবে গ্রহণ করেছে তারাও নয় । তাদের জন্য রয়েছে মহাশাস্তি ।          এটা সৎপথ প্রদর্শন আর যারা তাদের পালনকর্তার আয়াতসমুহ অস্বীকার করে তাদের জন্য রয়েছে কঠোর যন্ত্রনাদায়ক শাস্তি ।          তিনি আল্লাহ যিনি সমুদ্রকে তোমাদের উপকার্থে আয়ত্বাধিন করে দিয়েছেন । যাতে তার আদেশেক্রমে তাতে জাহাজ চলাচল করে । এবং যাতে তোমরা তার অনুগ্রহ তালাশ কর ও তার প্রতি কৃতজ্ঞ হও   নামকরণ  এই সূরাটির ২৮ নং আয়াতের وَتَرَى كُلَّ أُمَّةٍ جَاثِيَةً বাক্যাংশ থেকে جَاثِيَةً অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الجاثية (‘জাসিয়াহ’) শব্দটি আছে এটি সেই সূরা।   নাযিল হওয়ার সময় ও স্থান    শান-এ-নযূল    বিষয়বস্তুর বিবরণ    তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  কোরআন শরীফ.অর্গ।  বিষয়শ্রেণী:সূরা বিষয়শ্রেণী:মাক্কী সূরা
লরা কোলম্যান (আনু. ১৯৮৬) একজন ইংরেজ মডেল, সামাজিক মাধ্যম প্রভাবশালী এবং মডেল ১-এর প্রতিনিধিত্বকারী অভিনেত্রী। ২২ বছর বয়সে, কোলম্যান মিস ইংল্যান্ড ২০০৮ সুন্দরী প্রতিযোগিতা জিতেছিলেন এবং মিস ওয়ার্ল্ডে ইংল্যান্ডের প্রতিনিধিত্ব করেছিলেন।   জীবনী  মেল্টন মাউব্রেতে জন্মগ্রহণ করা, কোলম্যান মডেল এবং সৌন্দর্য প্রতিযোগিতার বিজয়ীদের পরিবার থেকে এসেছেন। তার নানী আইরিন ১২টি খেতাব জিতেছিলেন এবং ১৯৪০-এর দশকে মিস আর্মি পিন-আপ এবং মিস লাভলি লেগস হয়েছিলেন। তার মা ডেনা তার ২০-এর দশকে মিস ইস্ট অ্যাংলিয়া সহ ২০টি খেতাব জিতেছিলেন এবং মিস ইউনাইটেড কিংডমের ফাইনালিস্ট ছিলেন।    তথ্যসূত্র    বহিঃসংযোগ    মিস ইংল্যান্ডের অফিসিয়াল ওয়েবসাইট  বিষয়শ্রেণী:ইংরেজ নারী মডেল বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:মিস ইংল্যান্ড বিজয়ী বিষয়শ্রেণী:২১শ শতাব্দীর ইংরেজ নারী বিষয়শ্রেণী:মিস ওয়ার্ল্ড ২০০৮-এর প্রতিনিধি বিষয়শ্রেণী:২১শ শতাব্দীর ইংরেজ ব্যক্তি
পুল পেহ্লাদ (ইংরেজি:Pul Pehlad), ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর ।   জনসংখ্যার উপাত্ত  ভারতের ২০০১ সালের আদম শুমারি অনুসারে পুল পেহ্লাদ শহরের জনসংখ্যা হল ৪৭,৩৩৬ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৬৩%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে পুল পেহ্লাদ এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
ম্যাক্সিম ভ্লাদিমিরোভিচ তারাসভ (, জন্ম: ২ ডিসেম্বর, ১৯৭০) সাবেক সোভিয়েত ইউনিয়নের ইয়ারোস্ল্যাভে জন্মগ্রহণকারী অবসরপ্রাপ্ত বিশিষ্ট পোল ভল্টার। তিনি সোভিয়েত ইউনিয়ন, একীভূত দল এবং পরবর্তীকালে রাশিয়া’র পক্ষ হয়ে পোল ভল্ট ক্রীড়ায় অংশগ্রহণ করেন। তিনি তার সেরা লাফ দেন ৬.০৫ মিটার উচ্চতায়, যা তাকে সর্বকালের সেরা পোল ভল্টারদের তালিকায় অন্তর্ভুক্ত করতে সহায়তা করে।Official All Time Top List - IAAF   অর্জনসমূহ  ১৯৮৮বিশ্ব জুনিয়রসাডবারি, কানাডা২য়১৯৯১বিশ্ব চ্যাম্পিয়নশিপটোকিও, জাপান৩য়১৯৯২অলিম্পিক গেমসবার্সেলোনা, স্পেন১ম১৯৯৩বিশ্ব চ্যাম্পিয়নশিপস্টুটগার্ট, জার্মানি৩য়১৯৯৫বিশ্ব চ্যাম্পিয়নশিপগোটেনবার্গ, সুইডেন২য়১৯৯৬আইএএএফ গ্রাঁ প্রি ফাইনালমিলান, ইতালি১ম১৯৯৭বিশ্ব ইনডোর চ্যাম্পিয়নশিপপ্যারিস, ফ্রান্স৩য়বিশ্ব চ্যাম্পিয়নশিপঅ্যাথেন্স, গ্রীস২য়১৯৯৮ইউরোপীয় চ্যাম্পিয়নশিপবুদাপেস্ট, হাঙ্গেরি১ম১৯৯৯বিশ্ব চ্যাম্পিয়নশিপসেভিলে, স্পেন১ম৬.০২ সিআর২০০০অলিম্পিক গেমসসিডনি, অস্ট্রেলিয়া৩য়   তথ্যসূত্র    বহিঃসংযোগ     বিষয়শ্রেণী:রুশ পোল ভল্টার বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:পুরুষ পোল ভল্টার বিষয়শ্রেণী:সোভিয়েত পোল ভল্টার বিষয়শ্রেণী:১৯৯২ গ্রীষ্মকালীন অলিম্পিকের প্রতিযোগী বিষয়শ্রেণী:২০০০ গ্রীষ্মকালীন অলিম্পিকের প্রতিযোগী বিষয়শ্রেণী:অলিম্পিকে একীভূত দলের ক্রীড়াবিদ বিষয়শ্রেণী:রাশিয়ার অলিম্পিক মল্লক্রীড়াবিদ বিষয়শ্রেণী:একীভূত দলের অলিম্পিক স্বর্ণপদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী রুশ বিষয়শ্রেণী:অলিম্পিক পদক বিজয়ী ক্রীড়াবিদ বিষয়শ্রেণী:বিশ্ব অ্যাথলেটিক্স চ্যাম্পিয়নশিপের পদক বিজয়ী বিষয়শ্রেণী:ইউরোপীয় অ্যাথলেটিকস চ্যাম্পিয়নশিপের পদক বিজয়ী বিষয়শ্রেণী:গুডউইল গেমসে পদক বিজয়ী মল্লক্রীড়াবিদ বিষয়শ্রেণী:১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০০ গ্রীষ্মকালীন অলিম্পিকের পদক বিজয়ী বিষয়শ্রেণী:১৯৯২ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) স্বর্ণপদক বিজয়ী বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী
ব্যবহার  This template creates an abbreviated reference citation to a specific numbered page at the Online Mendelian Inheritance in Man database.  {{OMIM3|#####}}, where "#####" is the OMIM page number.  Results:   This template is good to use after the first OMIM citation (use the  template instead for that) in an article/section, as it is too short and uninformative by itself to use in the first instance (and isn't a wikilink to the Mendelian Inheritance in Man article, since  already does that).  Also,  can be used after  to shorten a long list of OMIM citations.  Furthermore, this template can also be used in infoboxes, though  (and its  plainlinks variant) were specifically intended for this purpose; which is more appropriate really depends on the layout of the infobox.  Use in infoboxes will probably not need  as the first citation.  A non-"plainlinks" version of , with the standard external link icon, is also available at , for use in infoboxes where it is not already clear that the links are external, and in regular article prose.   should only be used when user confusion as to internal/external links is unlikely.  Example of use: An infobox where the OMIM (among others) template appears in a "External information" table cell.  Where multiple OMIM citations are needed in such a cell, it may be prudent to use  for the first OMIM citation and  for subsequent ones.
জন বন্ড (৫ এপ্রিল ১৬৭৮ - ১৯ জুন ১৭৪৪), ডরসেটের টাইনহ্যামের বাসিন্দা, একজন ইংরেজ আইনজীবী এবং রাজনীতিবিদ ছিলেন যিনি ১৭২১ থেকে ১৭৪৪ সাল পর্যন্ত হাউস অফ কমন্সে ছিলেন।   জীবনের প্রথমার্ধ  বন্ড ছিলেন ডরসেটের ক্রিচ গ্রেঞ্জের নাথানিয়েল বন্ডের দ্বিতীয় পুত্র, যিনি একজন রাজার সার্জেন্ট এবং এমপি ছিলেন। তার বড় ভাই ছিলেন ডেনিস, যিনি একজন এমপিও ছিলেন। ১৬৯৭ সালে তাকে আইন অধ্যয়নের জন্য ইনার টেম্পলে ভর্তি করা হয় এবং ১৭০৬ সালে তাকে বারে ডাকা হয়। তিনি ১৯ মার্চ ১৭১৬ সালে তার চাচাতো ভাই মার্গারেট উইলিয়ামস (মৃত্যু ১৭৭৫), ডরসেটের হেরিংস্টনের জন উইলিয়ামসের কন্যাকে বিয়ে করেন।   কর্মজীবন  ১৭২১ সালের ২৫শে ফেব্রুয়ারী একটি উপনির্বাচনে বন্ড কর্ফ ক্যাসেলের জন্য স্টপ-গ্যাপ সংসদ সদস্য হিসেবে নির্বাচিত হন, যখন তার ভাই বরোর অন্য এমপি ছিলেন। তিনি ১৭২২ সালের সাধারণ নির্বাচনে দাঁড়াননি কিন্তু ১৭২৭ সালের সাধারণ নির্বাচনে তার ভাই, যিনি পুলের এমপি হয়েছিলেন তার স্থলাভিষিক্ত হন। তিনি ১৭৩০ সালে হেসিয়ানদের উপর সরকারের বিরুদ্ধে ভোট দিয়েছিলেন। তবে তারপর থেকে যখন উপস্থিত ছিলেন তখন সরকারকে সমর্থন করেছিলেন। ১৭৩২ সালে হাউস অফ কমন্স কমিটির একটি প্রতিবেদনে তাকে ১৭২৩ সালে বাজেয়াপ্ত ডারওয়েন্টওয়াটার এস্টেটের জালিয়াতি বিক্রয়ের সাথে তার ভাইয়ের সাথে জড়িত বলে উল্লেখ করা হয়েছিল, কিন্তু কোনও ব্যবস্থা নেওয়া হয়নি। ১৭৩৪ সালের সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন। ১৭৩৭ সালে তাকে তার ইন-এর বেঞ্চার করা হয়। ১৭৪১ সালে আবার কর্ফে দুর্গে তাকে বিনা প্রতিদ্বন্দ্বিতায় ফিরিয়ে দেওয়া হয়।   মৃত্যু এবং উত্তরাধিকার  বন্ড ১৭৪৪ সালের ১৯ জুন মারা যান। তার এবং তার স্ত্রীর চার ছেলে এবং দুই মেয়ে ছিল। তাদের ছেলে জন (১৭১৭-১৭৮৪) একজন এমপি ছিলেন এবং তার চাচার উত্তরাধিকারী হিসেবে পরিবারের প্রধান হন। তার নাতি নাথানিয়েল বন্ডও কর্ফ ক্যাসেলের এমপি ছিলেন।  তথ্যসূত্র  বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:১৭৪৪-এ মৃত্যু বিষয়শ্রেণী:১৬৭৮-এ জন্ম
আল্লাহ্‌ পেলিহারাকান সুলতান (যাওই: الله فليهاراكن سلطن  আল্লাহ সুলতানকে বরকত দেন) ব্রুনাই দারুসসালামের জাতীয় সঙ্গীত। জাতীয় সঙ্গীতটি মুলুকের জাতীয় মালয় ভাষায় গাওয়া হয়। এই গানের কথা লিখেছেন "পেনজিরান হাজী মোহামেদ ইউসুফ বিন পেনজিরান আব্দুল রহিম" (পরবর্তী খেতাব পান "ইয়াং আমাত মুলিয়া পেনজিরান সেতিয়া নেগারা পেনজিরান হাজী মোহামেদ ইউসুফ বিন পেনজিরান আব্দুল রহিম") এবং ১৯৪৭ সালে এতে সুর দিয়েছেন "হাজী আওয়াং বেসার বিন সাগাপ"। এটি ১৯৫১ সালে ব্রুনাইয়ের ব্রিটিশ আশ্রিত রাজ্যের জাতীয় সঙ্গীত হিসাবে কবুল হয়। এটি যুক্তরাজ্য থেকে ব্রুনেই দারুসসালামের আজাদীর জাতীয় সঙ্গীত হিসাবে কবুল হয়েছিল এবং ১লা জানুয়ারি, ১৯৮৪ সালের মধ্যরাত্রিতে আজাদ মুলুকের জাতীয় সঙ্গীত হিসেবে একে গাওয়া হয়।ব্রুনাইয়ের জাতীয় সঙ্গীত, nationalanthems.info   ব্যবহার  জাতীয় সঙ্গীতটি বিদ্যালয়ের জাতীয় পতাকা উত্থাপন এবং জাতীয় নিশান হিসেবে বিদ্যালয়ের সম্মেলনের শুরুতে ব্রুনাইতে বিদ্যালয়ের শাগরিদদের দ্বারা সঙ্গীতটি গাওয়া হয়। এছাড়া এটি রোজ সকালে রেডিও টেলিভিশন ব্রুনেই (আরটিবি) মাধ্যে রেডিও এবং টেলিভিশনের সম্প্রচারনের শুরুতে এবং শেষে বাজানো হয়।   গানের কথা এবং অনুবাদ  গানের কথা জাবি লিপিতে  জাবি লিপির উচ্চরণ  বাংলা অনুবাদস্তবকيا ﷲ لنجوتكنله اوسيا كباوه دولي يڠ مها مليا عاديل بردولت منأوڠي نوسا مميمڤين رعيت ككل بهاڬيا هيدوڤ سنتوسا نڬارا دان سلطان الهي سلامتكن بروني دارالسلامYa Allah lanjutkanlah Usia Kebawah Duli Yang Maha Mulia Adil berdaulat menaungi nusa Memimpin rakyat kekal bahagia Hidup sentosa Negara dan Sultan Ilahi selamatkan Brunei Darussalam হে আল্লাহ, আজমতকে বরকত দান করুক একটি দরাজ জিন্দেগী দিয়ে ইনসাফে ও উচ্চবংশে মুলুক শাসন আর হামেশা খুশীর সাথে নেতৃত্ব দিবে আমাদের মানুষকে সালামতে হবে মুলুক ও সুলতান ইলাহী, ব্রুনাই দারুস-সালামকে হেফাজত করো।   তথ্যসূত্র    বহিঃসংযোগ   আল্লাহ্‌ পেলিহারাকান সুলতান, ব্রুনাইয়ের জাতীয় সঙ্গীত, তথ্য ও গানের সাথে অডিও   বিষয়শ্রেণী:জাতীয় সঙ্গীত বিষয়শ্রেণী:এশিয়ার সঙ্গীত বিষয়শ্রেণী:ব্রুনাইয়ের জাতীয় প্রতীক বিষয়শ্রেণী:এশীয় জাতীয় সঙ্গীত